د گات دماتری آستون قارص یه گل د بهرجایا آستون آرارات د پاتشایی ارمنستان بی. اولی ایسجایا ای آستون مریدیا ونداد بینه سی یه قارص فره قلا داشته. د سال 928 زایشتی قارص بی وه پاتخت ولات ارمنستان اوسنی، اوسه د سال 968 پاتخت ارمنستان د آنی جا وه جاکاری بی وا ای حال و بال قارص هنی پاتخت راساگه فئودالی ونداد من. د مینجا سده یا 9 زایشتی تا 13 زایشتی د گات چل کاری مغولیا قارص فره خو پئشکرد داشت و قلا فره نوم دیار ای آستون که آرانیک بی تمومن دروس بی. قارص چی جایا هنی ولات ارمنستان د او گات سی خوش قلا داشته و اوسه ویرگار نیسیا ارمنی د ای قلایا می گوتن برد کاروتس که هومبراور لوریش بوئه ساختمون قلادار تا سده 13 زایشتی چار قر ای شهر قلا بی د نهاتر د گات حکومت ایرانیا و امپراتوری عثمانی قارص چی یه گل قلا نازار و مئکم د افتونشین تری جاگه مینجا مرز ای دو گل ولات بی. د نتیجه جئن مینجا روسیه و عثمانی د سالیا 1877 تا 1878 زایشتی قارص بی وه یه گل د جاگه یا ولات امپراطوری روسیه اوسنی و روسیا وش می گوتن قارص اوبلاست یا آستون قارص که حکم یه گل قلا مئکم و نازار نه د او گات سی امپراتوری روسیه داشت د سالیا نهاتر د ای سال تا سال 1919 دسه یا مسیئی چی یونانیا قفقازی، گرجیا و روسیا اومائن د ای آستون و الوت یه اقلیت ارتدوکس د ای آستون بیین.